намаление на цените, предлагани от производителите от Съюза и от други източници, като по този начин ще се стигне до още по-изразено понижение както на обема, така и на цените. Макар тези последици да могат да бъдат поставени под съмнение при обстоятелства, при които ценовите разлики не са съществени, в настоящия случай и предвид установеното подбиване на цените се очаква произтичащата вреда за промишлеността на Съюза да бъде сериозна.
 (522)
 Неотдавнашното увеличение на цените на вноса от КНР в периода юли 2016 г. — февруари 2017 г. трябва да бъде разгледано в следния контекст:
 —
 не само цените на китайския внос са се повишили след 30 юни 2016 г. Вносните цени на други основни държави износителки към Съюза също са се повишили след 30 юни 2016 г.;
 —
 достигнатото равнище през последните юли — септември 2016 г. е продължавало да бъде по-ниско от средните производствените разходи на промишлеността на ЕС (около 431 евро за тон в края на разследвания период). Следователно въпреки повишеното равнище на цените до края на септември 2016 г. продължава да е налице огромен спад на цените. Освен това в тази връзка е важно да се подчертае, че данните за производствените разходи на промишлеността на Съюза в края на РП са последните налични данни по настоящата процедура, тъй като за времето след РП не са събирани данни за производствените разходи на промишлеността на Съюза. Във всеки случай дори ако се приеме хипотезата, че производствените разходи на промишлеността на Съюза за последния разгледан период са намалели, това не променя обстоятелството, че цените на субсидирания внос от КНР през септември 2016 г. все още са оказвали огромен натиск върху цените на стоманодобивната промишленост в Съюза.
 —
 от друга страна, равнището на цените през периода октомври 2016 г. — февруари 2017 г. е много над средните производствени разходи на промишлеността на ЕС. Цените през този период обаче се отнасят за незначителен обем на вноса (1 460 тона през периода октомври — декември 2016 г. и 5 024 тона през първите два месеца на 2017 г., вж. таблица 15 по-горе). Възможно е този внос да е свързан с ограничен брой продукти от висок клас. Комисията отбелязва също така, че експортните цени на други трети държави, с изключение на Япония, за периода октомври — декември 2016 г. са много по-ниски (между 375 и 439 евро за тон). Съответно цените на незначителен по обем износ от КНР в периода октомври 2016 г. — февруари 2017 г. не могат да се разглеждат като достатъчно представителни, и и
 —
 увеличението на цените на разглеждания продукт в световен мащаб може до известна степен да се обясни с увеличаването на цените на суровините. По-специално през последното тримесечие на 2016 г. цените на коксовите въглища са се увеличили почти двойно (до около 200 щ.д. за тон) в сравнение с цените през първата половина на 2016 г. Също така цените на коксовите въглища през първото тримесечие на 2017 г. остават нестабилни и в края на март 2017 г. са близо 150 щ.д. за тон, което е все още над